Francesca Lollobrigida

Francesca Lollobrigida (s. 7. helmikuuta 1991 Frascati) on italialainen pikaluistelija. Hän on kaksinkertainen olympiavoittaja sekä maailman- ja Euroopan-mestari.

Lollobrigida kilpaili olympialaisissa ensimmäisen kerran Sotšissa 2014, jolloin hän sijoittui 3 000 metrillä 23:nneksi. Neljä vuotta myöhemmin Pyeongchangin olympialaisissa 2018 hän sijoittui yhteislähdössä seitsemänneksi, 1 500 metrillä kymmenenneksi ja 3 000 metrillä 13:nneksi. Pekingin olympialaisissa 2022 hän saavutti hopeaa 3 000 metrillä, pronssia yhteislähdössä sekä sijoittui 5 000 metrillä neljänneksi ja 1 500 metrillä kuudenneksi. Milanon ja Cortinan olympialaisissa 2026 hän voitti kultaa 3 000 metrillä ennätysajallaan 3.54,28 ja 5 000 metrillä ajalla 6.46,17. Yhteislähtökilpailussa hän sijoittui neljänneksi ja 1 500 metrillä 13:nneksi.

Matkakohtaisissa MM-kilpailuissa Lollobrigida voitti kultaa 5 000 metrillä Hamarissa 2025 ajalla 6.56,38 ja sai samoissa kilpailuissa pronssia yhteislähtökilpailussa. Hän on sijoittunut lisäksi neljänneksi yhteislähdössä vuosina 2016, 2017, 2019 ja 2021, viidenneksi yhteislähdössä vuonna 2020 ja 3 000 metrillä 2025 sekä kahdeksanneksi 1 500 metrillä 2019 ja 3 000 metrillä 2020. Yleisluistelun MM-kilpailuissa hän oli neljäs 2024 ja viides 2018. Euroopan-mestaruuskilpailuissa hän on voittanut yhteislähdössä kultaa vuonna 2018 sekä saavuttanut hopeaa vuosina 2020 ja 2026 ja pronssia 2024. Hän on saanut EM-kilpailuissa pronssia yhteistuloksissa vuonna 2019, 3 000 metrillä vuonna 2020 sekä 1 500 metrillä ja 3 000 metrillä vuonna 2022.

Lollobrigida on voittanut yhteislähdön maailmancupin kokonaiskilpailun kausilla 2013–2014, 2017–2018 ja 2021–2022, sijoittunut toiseksi kaudella 2016–2017 ja kolmanneksi 2018–2019. Pitkien matkojen cupissa hän oli toinen kaudella 2024–2025 ja kolmas kaudella 2021–2022.. Hän on voittanut viisi maailmancupin osakilpailua, sijoittunut kuusi kertaa toiseksi ja 14 kertaa kolmanneksi (tilanne 13.3.2025).

Näyttelijä Gina Lollobrigida oli Francesca Lollobrigidan isotäti.Viljami Kalmari: Gina Lollobrigida on maailmankuulu seksisymboli – nyt hänen sukulaisensa kilpailee olympialaisissa: ”Katson häntä ihaillen” Is.fi 3.2.2022. Viitattu 7.7.2022.

 Ennätykset 
MatkaAikaPaikkaPäivä500 metriä39,06Calgary3. maaliskuuta 20191 000 metriä1.15,94Calgary23. helmikuuta 20191 500 metriä1.52,23Salt Lake City5. joulukuuta 20213 000 metriä3.54,28Milano7. helmikuuta 20265 000 metriä6.51,76Peking10. helmikuuta 2022Yhteispisteet162,263Hamar29. helmikuuta – 1. maaliskuuta 2020

 Lähteet 

Luokka:Italialaiset pikaluistelijat
Luokka:Italialaiset olympiavoittajat
Luokka:Vuonna 1991 syntyneet
Luokka:Elävät henkilöt